Diari Oficial de la Generalitat Valenciana


Sumari del DOGV 8183, del 04-12-2017 (2017/9878)

Notificació de la sentència dictada en les actuacions de modificació de mesures número 853/2017.
------------------------------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9878


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en les actuacions de modificació de mesures número 853/2017. [2017/9878]  
Demandant: Alejandro Iranzo Anguita.  
Procurador: Ignacio Tarazona Blasco.  
Demandada: Carmen Riego Hernández.  
Procurador/a: -  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, modificació de mesures, supòsit contenciós número 000853/2017, a instàncies d'Alejandro Iranzo Anguita, representat pel procurador Ignacio Tarazona Blasco contra Carmen Riego Hernández, en situació de rebel·lia, en les quals en data 19 d'octubre de 2017 s'ha dictat sentència, la part dispositiva de la qual diu així:  
  
«Dispositiva  
Estime la demanda de modificació de mesures instada per la representació processal d'Alejandro Iranzo Anguita contra Carmen Riego Hernández, i es disposen les mesures següents:  
La guarda i custòdia de les menors .---- i ----- correspondrà de forma unilateral al seu progenitor Alejandro Iranzo Anguita.  
Suspensió del règim de visites de les filles menors --- i ---- amb la mare Carmen Reg Hernández, fins que la mare al·legue justa causa de la seua desaparició i acredite tindre les condicions necessàries d'habitabilitat i seguretat, per a poder estar amb les menors. I, en tot cas, si se li atorgaren, que siga a través del punt de trobada familiar i en règim de visites tutelades, fins que pel gabinet psicosocial adscrit al Jutjat es determine la idoneïtat o no d'establir un altre sistema, perquè hi ha risc provat de què la mare desaparega novament.  
La mare contribuirà als aliments de les seues filles en la quantitat de 200 euros mensuals. Aquesta quantitat serà ingressada en el compte que a l'efecte designe aquesta part, per anticipat i dins dels cinc primers dies de cada mes, actualitzables respecte a l'IPC.  
Pel que fa a les despeses extraordinàries, cada un dels progenitors es farà càrrec del 50 % del seu cost, i aquestes despeses seran les sanitàries no cobertes per la Seguretat Social, com també les relatives a educació de les menors.  
Cada part ha de pagar les costes causades a instàncies seues i les comunes a mitges.  
Mode d'impugnació: a través de recurs d'apel·lació davant d'aquest jutjat, no obstant això, es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 451 i 452 de la LEC). Haurà d'efectuar-se la consignació de 50 euros, en el compte de dipòsits i consignacions d'aquest Jutjat, obert en el Banesto: 0030; oficina: 3305; D.C.: 20; compte del Jutjat: 4584-0000-02- número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta, segons disposa la Llei orgànica 1/2009, de 3 de novembre, i s'acreditarà l'esmentada consignació. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la sentència, que pronuncie, mane i firme.»  
  
I perquè valga de notificació de forma deguda a Carmen Riego Hernández, en rebel·lia, expedisc i firme aquest edicte.  
  
València, 3 de novembre de 2017.- El lletrat de l'Administració de justícia: José Esteban Briz Recio.